Wout Weghorst

Wout François Maria Weghorst (født 7. august 1992) er en hollandsk professionel fodboldspiller, som spiller for Bundesliga-klubben 1899 Hoffenheim, hvor han er lånt til fra Burnley, og Hollands landshold.

Klubkarriere

FC Emmen 
Weghorst spillede for flere lokale hold, før at han i 2012 fik chancen for at spille førsteholdsfodbold hos FC Emmen, som på dette tidspunkt spillede i den næstbedste række, Eerste Divisie.

Heracles Almelo 
Weghorst havde imponeret i sine to sæsoner i Emmen, og efter hans kontrakt udløb, skiftede han til Eredivisie-holdet Heracles Almelo. Han var i hans anden sæson en stor del af at Heracles opnåede kvalifikation til en europæisk tunering nogensinde.

AZ 
Weghorst skiftede til AZ Alkmaar i juli 2016. I 2017-18 sæsonen havde Weghorst sin første sæson i sin karriere hvor han scorede 20 mål.

Wolfsburg 
Weghorst skiftede til tyske Wolfsburg i juni 2018. I hans debutsæson sluttede han som delt tredjeplads på topscorerlisten med 17 mål. I 2019-20 scorede han 16 gange. Han scorede 20 mål i 2020-21 sæsonen, hans første sæson siden 2017-18 med 20 mål.

Burnley 
Weghorst skiftede i januar 2022 til Burnley.

Lejeaftaler 
Burnley led nedrykning ved slutning af 2021-22 sæsonen, og Weghorst blev i juli 2022 derfor udlejet til tyrkiske Beşiktaş for 2022-23 sæsonen. 

I januar 2023 blev lejeaftalen hos Beşiktaş opsagt, efter en aftale blev lavet med, at han skulle skifte til Manchester United på lån for resten af sæsonen i stedet. Han var med til at vinde EFL Cup med Manchester United, som var hans første trofæ i hans karriere.

I august 2023 blev han udlejet til 1899 Hoffenheim for 2023-24 sæsonen.

Landsholdskarriere

Ungdomslandshold 
Weghorst har spillet en enkelt kamp for Hollands U/21-landshold, men har ellers ikke repræsenteret Holland på andre ungdomsniveauer.

Seniorlandshold 
Weghorst fik sin debut for seniorlandsholdet den 23. marts 2018. Han måtte dog vente helt til den 6. juni 2021 før at han scorede sit debutmål for landsholdet. Han var de af det hollandske trupper til EM 2020 og VM 2022.

Kontrovers vedrørende COVID-19 
Weghorst har i løbet af Cornoaviruspandemien tiltrukket kontrovers, hovedsageligt omkring hans modstand imod vaccinationen imod COVID-19. Han delte i december 2020 et opslag på hans Instagram-profil fra en amerikansk vaccineskeptiker, som sagde: "Forstil dig en vaccine så sikker, at du vil blive truet til at tage imod den - for en sygdom som er så farlig at du skal testes for at vide du har den." Weghorst slettede opslaget og undskyldte senere, men i et interview med ZDF i april 2021 nægtede han at tage afstand fra opslaget.

Weghorst blev selv syg med coronavirus den 18. oktober 2021, og missede som resultat en Champions League-kamp.

Titler 
Manchester United
 EFL Cup: 1 (2022-23)

Referencer

Eksterne henvisninger 

Fodboldspillere fra Holland
Fodboldlandsholdsspillere fra Holland
Angribere (fodbold)
Fodboldspillere fra FC Emmen
Fodboldspillere fra Heracles Almelo
Fodboldspillere fra AZ Alkmaar
Fodboldspillere fra VfL Wolfsburg
Fodboldspillere fra Burnley F.C.
Fodboldspillere fra Beşiktaş JK
Fodboldspillere fra Manchester United F.C.
Fodboldspillere fra TSG 1899 Hoffenheim
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022